

ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 25/8/2023

**ΠΕΡΙΦΕΡΕΙΑ ΑΤΤΙΚΗΣ Αρ.πρωτ.: 15435**

ΔΗΜΟΣ ΜΟΣΧΑΤΟΥ-ΤΑΥΡΟΥ

ΔΙΕΥΘΥΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ

Κοραή 36 & Αγ. Γερασίμου, Τ.Κ 18345

Πληροφορίες: Βασαλάκη Ιουλία

Τηλ. 2132036208

Email:ivasalaki@0168.syzefxis.gov.gr

Προς:

ΔΗΜΟΤΙΚΟ ΣΥΜΒΟΥΛΙΟ

ΕΙΣΗΓΗΤΙΚΟ ΣΗΜΕΙΩΜΑ

**Θ Ε Μ Α :** **‘’Λήψη απόφασης για την παροχή διευκολύνσεων στους ιδιοκτήτες ή αναδόχους ζώων που ανήκουν σε ευαίσθητες και ευπαθείς κοινωνικές ομάδες καθώς και σε φιλοζωικές οργανώσεις μη κερδοσκοπικού χαρακτήρα και φιλοζωικά σωματεία»**

Κύριε Πρόεδρε,

Σύμφωνα α) με την παράγραφο 13 του άρθρου 4 του Ν. 4830/2021 «Νέο πλαίσιο για την ευζωία των ζώων συντροφιάς – Πρόγραμμα «ΑΡΓΟΣ» και λοιπές διατάξεις», προβλέπεται ότι *«….. τα φιλοζωικά σωματεία και οι φιλοζωικές οργανώσεις μη κερδοσκοπικού χαρακτήρα και οι ιδιοκτήτες ή ανάδοχοι ζώων που ανήκουν σε ευαίσθητες και ευπαθείς κοινωνικές ομάδες καθώς και οι ιδιοκτήτες σκύλων που χρησιμοποιούνται αποκλειστικά για τη φύλαξη ποιμνίων (ποιμενικών) μπορούν, εφόσον επιθυμούν, να σημάνουν, να καταγράφουν, να στειρώνουν και να εμβολιάζουν τα ζώα συντροφιάς τους δωρεάν στα κτηνιατρεία των δήμων ή στους ειδικά διαμορφωμένους χώρους των δήμων, των διαδημοτικών κέντρων και των κτηνιατρικών υπηρεσιών των περιφερειών της χώρας ή από συμβεβλημένους με το δήμο παρέχοντες κτηνιατρικές υπηρεσίες. Στις ομάδες του δεύτερου εδαφίου συμπεριλαμβάνονται ιδίως άτομα με αναπηρία, πολύτεκνοι, τρίτεκνοι, μονογονεϊκές οικογένειες, άνεργοι εγγεγραμμένοι στα Μητρώα του Ο.Α.Ε.Δ και διαβιούντες με το ελάχιστο εγγυημένο εισόδημα,*

*β) με την παράγραφο 3 του άρθρου 45 του ιδίου νόμου προβλέπεται ότι «….. με απόφαση του Δημοτικού Συμβουλίου κάθε Δήμου μπορούν να εξειδικεύονται οι κατηγορίες ευαίσθητων και ευπαθών ομάδων της παρ. 13 του άρθρου 14 και να ορίζονται εισοδηματικά ή άλλα κριτήρια για τη δωρεάν σήμανση, καταγραφή στο ΕΜΖΣ, στείρωση και εμβολιασμό των ζώων συντροφιάς (γατών και σκύλων).*

Με βάση τα προαναφερόμενα και γνωρίζοντας τα τεράστια οικονομικά προβλήματα, που τυχόν αντιμετωπίζουν, οι ευαίσθητες και ευπαθείς κοινωνικές ομάδες του Δήμου μας και με γνώμονα την ελάφρυνση και στήριξή τους, εισηγούμαστε την δωρεάν παροχή των υπηρεσιών (σήμανση, καταγραφή, στείρωση, εμβολιασμός) προς τα ζώα συντροφιάς (γάτες , σκύλοι).

Πιο αναλυτικά και λαμβάνοντας υπόψη την με αρ. 187/29-12-2021 απόφαση του Δημοτικού Συμβουλίου του Δήμου Μοσχάτου – Ταύρου, καθώς το με αρ. πρωτ. 55628/23-6-2023 έγγραφο του Υπουργείου Εσωτερικών – Ειδική Γραμματεία για την προστασία ζώων συντροφιάς, οι προαναφερόμενες δωρεάν υπηρεσίες εισηγούμαστε να παρέχονται σε ευπαθείς κοινωνικές ομάδες ήτοι: οικονομικά ευάλωτους, άτομα με αναπηρία, πολύτεκνους, τρίτεκνους, μονογονεϊκές οικογένειες όπως περιγράφονται στον παρακάτω πίνακα:

|  |  |  |
| --- | --- | --- |
| **Α/Α** | **ΚΑΤΗΓΟΡΙΕΣ** | **ΠΡΟΤΑΣΗ** |
| 1 | **ΠΟΛΥΤΕΚΝΟΙ** | ΔΩΡΕΑΝ ΥΠΗΡΕΣΙΕΣ ΓΙΑ ΟΙΚΟΓΕΝΕΙΑΚΟ ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 16.000,00€ |
| 2 | **ΑΜΕΑ 67% ΚΑΙ ΑΝΩ** | ΔΩΡΕΑΝ ΥΠΗΡΕΣΙΕΣ ΓΙΑ ΟΙΚΟΓΕΝΕΙΑΚΟ ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 15.000,00€ |
| 3 | **ΤΡΙΤΕΚΝΟΙ** | ΔΩΡΕΑΝ ΥΠΗΡΕΣΙΕΣ ΓΙΑ ΟΙΚΟΓΕΝΕΙΑΚΟ ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 15.000,00€ |
| 4 | **ΜΟΝΟΓΟΝΕΪΚΕΣ ΟΙΚΟΓΕΝΕΙΕΣ** | ΔΩΡΕΑΝ ΥΠΗΡΕΣΙΕΣ ΓΙΑ ΟΙΚΟΓΕΝΕΙΑΚΟ ΦΟΡΟΛΟΓΗΤΕΟ ΕΙΣΟΔΗΜΑ ΜΕΧΡΙ 15.000,00€ |
| 5 | **ΟΙΚΟΝΟΜΙΚΑ ΕΥΑΛΩΤΟΙ:** |  |
| 5α | **ΕΛΑΧΙΣΤΟ ΕΓΓΥΗΜΕΝΟ ΕΙΣΟΔΗΜΑ (ΠΡΩΗΝ ΚΕΑ)** | ΔΩΡΕΑΝ ΥΠΗΡΕΣΙΕΣ |
| 5β | **ΑΝΕΡΓΟΙ** | ΔΩΡΕΑΝ ΥΠΗΡΕΣΙΕΣ (ΑΦΟΡΑ ΕΓΓΕΓΡΑΜΜΕΝΟΥΣ ΣΤΑ ΜΗΤΡΩΑ ΤΗΣ Δ.Υ.Π.Α (πρώην ΟΑΕΔ) |
| 5γ | **ΟΙΚΟΝΟΜΙΚΑ ΑΔΥΝΑΜΟΙ** | ΔΩΡΕΑΝ ΥΠΗΡΕΣΙΕΣ ΜΕ ΟΙΚΟΓΕΝΕΙΑΚΟ ΕΙΣΟΔΗΜΑ ΜΕΧΡΙ 6.000,00€ ΚΑΙ ΕΠΙΠΛΕΟΝ 1.000,00€ ΓΙΑ ΚΑΘΕ ΠΡΟΣΤΑΤΕΥΟΜΕΝΟ ΜΕΛΟΣ |

Επιπλέον οι δωρεάν υπηρεσίες θα προσφέρονται στα φιλοζωικά σωματεία και τις φιλοζωικές οργανώσεις που δραστηριοποιούνται στο Δήμο μας.

Η ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ

ΠΡΑΣΙΝΟΥ & ΚΗΠΟΤΕΧΝΙΑΣ

ΤΣΙΑΚΑΛΟΥ ΚΩΝΣΤΑΝΤΟΥΛΑ