**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ Μοσχάτο, 04.09.2023**

**ΔΗΜΟΣ ΜΟΣΧΑΤΟΥ -ΤΑΥΡΟΥ**

**ΤΟΜΕΑΣ ΑΘΛΗΤΙΣΜΟΥ**

**Ταχ.Δ/νση: Μιαούλη 60 ,Τ.Κ 18345**

**Τηλ:210-9407820 Fax:210-9427787**

**Email: tm.athlitismou\_mt@yahoo.com Προς: Πρόεδρο & τα Μέλη του Δημοτικού συμβουλίου**

ΘΕΜΑ : Συζήτηση και λήψη απόφασης επί του αιτήματος του Εθνικού ΟΦΠΦ για χρήση του Δημοτικού Γηπέδου Μοσχάτου

Σχετικά:

1. το άρθρο 65 του Ν.3852/2010 (ΦΕΚ 87/07.06.2010 τεύχος Α'): Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης. Αρμοδιότητες του Δημοτικού Συμβουλίου.
2. την υπ΄ αριθ. 150/2022 απόφαση του Δημοτικού Συμβουλίου του Δήμου Μοσχάτου-Ταύρου.

«Παραχώρηση της χρήσης των Δημοτικών Αθλητικών Εγκαταστάσεων».

1. Το υπ΄αριθμ. 144 από 23/8/2023 έγγραφο της Διοίκησης του Εθνικού ΟΦΠΦ προς το Δήμαρχο Μοσχάτου-Ταύρου για τη διαθεσιμότητα χρήσεως του Δημοτικού γηπέδου στο Μοσχάτο.
2. Το υπ΄αριθμ. 154 από 31/08/2023 νέο έγγραφο της Διοίκησης του Εθνικού ΟΦΠΦ προς το Δήμαρχο Μοσχάτου- Ταύρου για το ίδιο θέμα της χρήσεως του γηπέδου.

Κύριε Πρόεδρε,

Με τα έγγραφά της (σχετ. 3 και σχετ.4) η Διοίκηση του Εθνικού ΟΦΠΦ ζήτησε από το Δήμο Μοσχάτου- Ταύρου τη χρήση του Δημοτικού γηπέδου ως κύρια έδρα της ανδρικής ποδοσφαιρικής ομάδας, η οποία συμμετέχει στη νέα αγωνιστική περίοδο 2023, με την προϋπόθεση και την εκ μέρους της δέσμευση ότι η χρήση του γηπέδου θα ολοκληρωθεί έως 31 Δεκεμβρίου 2023.

Η Διοίκηση του Εθνικού ΟΦΠΦ θα καταβάλει χρηματική δωρεά προς το Δήμο ποσό ύψους 3.000€ και θα καταθέσει εγγυητική επιστολή καλής εκτέλεσης 2.000€. Επίσης, η διοίκηση του Εθνικού ΟΦΠΦ υποχρεούται εκ του νόμου να καταβάλει, κατά το διάστημα παραχώρησης χρήσης του χώρου ποσοστό 15% επί των εισπράξεων από την πώληση των κοινών εισιτηρίων και των εισιτηρίων διαρκείας για τους αγώνες.

H  **Διοίκηση του Εθνικού ΟΦΠΦ**:

1. Θα χρησιμοποιεί το Δημοτικό γήπεδο Μοσχάτου σε ημέρες και ώρες που θα έχουν καθοριστεί σε στενή συνεργασία, συνεννόηση και συμφωνία με τη Διοίκηση των ομάδων που κάνουν χρήση στο όπως είναι η ΑΕΜ, η Αναγέννηση, η Θύελλα και η γυναικεία ομάδα Οδυσσέας.
2. Είναι υπεύθυνη για την κόσμια παρουσία των αθλητών και των μελών τους, φροντίζουν για την καθαριότητα των χώρων κατά τη διάρκεια των ωρών που χρησιμοποιούν τις εγκαταστάσεις και είναι υποχρεωμένοι να τηρούν τις ώρες κοινής ησυχίας. Επίσης, είναι αποκλειστικά υπεύθυνη για την υγεία των αθλουμένων στις συγκεκριμένες ημέρες και ώρες που χρησιμοποιούν τον Δημοτικό Αθλητικό χώρο. Τέλος, σε περίπτωση ατυχήματος κατά την διάρκεια των αγώνων ο Δήμος Μοσχάτου-Ταύρου δεν φέρει καμία ευθύνη και την αποκλειστική ευθύνη φέρει η Διοίκηση του Εθνικού ΟΦΠΦ.
3. Υποχρεούται να ορίσει γραπτώς έναν εκπρόσωπό της και τον αναπληρωτή του ο οποίος θα πρέπει να παρευρίσκεται στο χώρο και θα έχει την ευθύνη λειτουργίας του δημοτικού γηπέδου κατά τις ώρες που ο Σύλλογος χρησιμοποιεί την αθλητική εγκατάσταση.
4. Υποχρεούται να αποκαθιστά άμεσα τυχόν φθορές που θα προκληθούν με υπαιτιότητά της κατά την χρήση του Δημοτικού γηπέδου.
5. Υποχρεούται Κατά τη διάρκεια της χρήσης της αθλητικής εγκατάστασης, να παρέχει ιατρική κάλυψη των αθλουμένων, με την παρουσία ιατρού και να διαθέτει το αναγκαίο ιατροφαρμακευτικό υλικό.
6. Σε περίπτωση τέλεσης επίσημων αγώνων το κόστος των όποιων απαιτούμενων τεχνικών ή άλλων προϋποθέσεων θα καλυφθεί εξ ολοκλήρου από την Διοίκηση του Εθνικού ΟΦΠΦ .

Με τη λήψη της απόφασης του Δημοτικού Συμβουλίου για παραχώρηση χρήσης του Δημοτικού γηπέδου στο Μοσχάτο θα συνταχθεί «Συμφωνητικό- Παραχωρητήριο» όπου θα περιγράφονται όλες οι προαναφερόμενες υποχρεώσεις του Δήμου όπως και οι υποχρεώσεις της Διοίκησης του Εθνικού ΟΦΠΦ. Το «Συμφωνητικό- Παραχωρητήριο» υπογράφεται από το Δήμαρχο ή τον καθ’ ύλην Αντιδήμαρχο όπως και από τον Πρόεδρο του ΔΣ και τον εκπρόσωπο της Διοίκησης του Εθνικού ΟΦΠΦ .

Παρακαλούμε για τη λήψη σχετικής απόφασης.

H Προϊσταμένη του Ο Προϊστάμενος της

Τμήματος Αθλητισμού Δ/νσης Αθλητισμού Πολιτισμού Χ. Ευσταθίου Γ. Ιωαννίδης

Ο Αντιδήμαρχος Αθλητικών δραστηριοτήτων

Γ. Φελλάς